Diari Oficial de la Generalitat Valenciana


Sumari del DOGV 8937, del 27-10-2020 (2020/8420)

RESOLUCIÓ de 13 d'octubre de 2020, de la Conselleria d'Hisenda i Model Econòmic per la qual s'autoritza una generació de crèdits en determinats capítols i programes del pressupost de la Generalitat, derivada del Fons COVID-19, per import global de 606.728.969 euros. (Exp. 06.019/40-748 BQ Part).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8937

Data del DOGV
:   27-10-2020

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2020/8420


Data del document
:   13-10-2020

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 13 d'octubre de 2020, de la Conselleria d'Hisenda i Model Econòmic per la qual s'autoritza una generació de crèdits en determinats capítols i programes del pressupost de la Generalitat, derivada del Fons COVID-19, per import global de 521.327.442 euros. (Exp. 06.019/70-815 VL Part). [2020/8420]  
Davant l'extraordinària i urgent necessitat, i en la seua defensa de l'Estat del Benestar, el Govern d'Espanya ha adoptat mesures que permeten situar a les comunitats autònomes i ciutats amb estatut d'autonomia en una posició financera que els permeta continuar prestant els serveis públics essencials que són de la seua competència, assumir els impactes ocasionats per la pandèmia i defugir les tensions de tresoreria que la seua resposta davant aquesta crisi els està provocant.   
Entre aquestes mesures destaca el crèdit extraordinari de 63.978.235.788 aprovat pel Reial decret llei 22/2020, de 16 de juny, que regula la creació del Fons Covid-19 per aquest import i estableixen les regles relatives a la seua distribució i deslliurament, a través de quatre trams: els trams 1 i 2 es repartiran sobre la base de criteris representatius de despesa sanitària, el tram 3 es repartirà sobre la base de criteris representatius de despesa en educació, i el tram 4 es repartirà sobre la base de criteris associats a la disminució dels ingressos per caiguda de l'activitat econòmica.  
En desplegament d'aquest Reial decret llei i atesos els criteris que estableix el seu article 2, s'ha aprovat la distribució dels trams 1 i 3:  
  
- L'Ordre HAC/667/2020 de 17 de juliol, per la qual es determina la quantia de la distribució definitiva entre les comunitats autònomes i ciutats de Ceuta i Melilla dels 6.008.980 483 del tram 1, assigna a la Comunitat Valenciana 279.544.631 euros.   
- L'Ordre HAC/809/2020, d'1 de setembre, per la qual es determina la quantia de la distribució definitiva entre les comunitats autònomes i ciutats de Ceuta i Melilla dels 4.503.481.7413 euros corresponents al tram 3, en el repartiment del qual, basat fonamentalment en criteris associats a la despesa en educació, s'ha assignat a la Comunitat Valenciana un import de 179.966.359 euros.   
A càrrec d'aquests fons, i per resolucions del conseller d'Hisenda i Model Econòmic, de dates 6 d'agost, 21 i 25 de setembre, es van generar crèdits tant en el pressupost de la Generalitat, com en el seu sector públic instrumental per import global de 648.092.420,81 euros.  
  
Complementàriament a les resolucions del conseller d'Hisenda i Model Econòmic ja esmentades, la quantia global d'aquests fons permet la tramitació d'una nova generació de crèdit per import de 980.259.208 euros, destinada a finançar les següents actuacions vinculades a Covid-19:  
- 42.934.224 euros, despeses de funcionament sanitari.  
- 13.070.641 euros, finançar les necessitats previstes de despeses de personal sanitari.  
- 3.975.000 euros, pagaments de desplaçaments a centres especialitzats, en el context del manteniment de les distàncies de seguretat.  
A aquest efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions i dels articles 21 i 24 de la Llei 10/2019, de pressupostos de la Generalitat per a l'exercici 2020, aquesta Conselleria d'Hisenda i Model Econòmic adopta la següent, resolució:  
  
Primer  
S'autoritza un augment en el pressupost d'ingressos en l'aplicació 400.98 Transferència Fons Covid-19, per import de 202.276.335 euros.  
  
Segon  
S'autoritza generar crèdit, en el pressupost de despeses, en les aplicacions i pels imports que es detallen a continuació:  
  
Aplicació Import  
90.07.79.859.46.3 90.476.525  
07.51.11.697.16.6 2.000.000  
88.79.58.781.57.2 79.420.366  
40.76.58.502.88.0 3.975.000  
Total augments 090.031.148  
  
  
Tercer  
Com a conseqüència de l'apartat anterior, s'autoritza un increment en la dotació de la línia de transferència T0321 Ajudes desplaçaments, de l'annex de transferències i subvencions corrents del subprograma 412.27, Prestacions externes complementàries, d'acord amb el detall següent:  
  
Codi Denominació Dotació anterior Modificació Dotació actual  
T0321 Ajudes desplaçaments 2.229.414 3.148.888 5.975.000  
  
  
València, 13 d'octubre de 2020.- El conseller d'Hisenda i Model Econòmic: Vicent Soler i Marco.